หุ้นไทยปิดเช้าร่วง 8.39จุด
ดัชนีเคลื่อนไหวแดนลบตั้งแต่เปิดตลาด ปิดภาคเช้าลดลง 8.39 จุด ซื้อขายกว่า 2.3 หมื่นล้านบาท
5 มิ.ย. 2556

ดัชนีเคลื่อนไหวแดนลบตั้งแต่เปิดตลาด ปิดภาคเช้าลดลง 8.39 จุด ซื้อขายกว่า 2.3 หมื่นล้านบาท
ดัชนีตลาดหลักทรัพย์ไทย วันที่ 5 มิ.ย. เคลื่อนไหวในแดนลบตลอดภาคเช้า ก่อนปิดตลาดครึ่งวันที่ระดับ 1,547.22 จุด ลดลง 8.39 จุด หรือ -0.54% ด้วยมูลค่าการซื้อขาย 23,017.25 ล้านบาท โดยดัชนีเคลื่อนไหวระหว่าง 1,539.63 - 1,549.38 จุด 
หลักทรัพย์ที่มีมูลค่าซื้อขายสูงสุด 5 อันดับแรก
INTUCH มูลค่า 1,529.96 ล้านบาท ปิด 89.00 บาท  -2.00 บาท  หรือ -2.20%
KTB มูลค่า 1,203.27 ล้านบาท ปิด 21.60 บาท  -0.50 บาท  หรือ -2.26%
KBANK มูลค่า 1,091.04 ล้านบาท ปิด 199.50 บาท  -1.50 บาท  หรือ -0.75%
SCB มูลค่า 1,001.92 ล้านบาท ปิด 176.50 บาท  +2.00 บาท  หรือ +1.15%
ADVANC มูลค่า 981.67 ล้านบาท  ปิด 269.00 บาท  -6.00 บาท  หรือ -2.18%
ดัชนีลดลงตามตลาดหุ้นต่างประเทศที่ยังถูกดดันจากความกังวลต่อการลดวงเงินมาตรการผ่อนคลายเชิงปริมาณ(คิวอี) ของ ธนาคารกลางสหรัฐ(เฟด)ภายในปีนี้ อย่างไรก็ตามนักวิเคราะห์บริษัทหลักทรัพย์(บล.)ธนชาตยังคาดหวังการ ดีดกลับระยะสัปดาห์ไปที่ 1,580-1,600 จุด ด้วยปัจจัยสนับสนุนจาก ประการแรก ภาวะ ขายมากจนเกินไปใน ทางเทคนิคระยะสั้น  ประการที่สอง การทำขายกลับกลุ่มหุ้นที่ถูกขายไปก่อนหน้านี้  ประการที่สาม คาด เฟดยังคงวงเงิน คิวอี ในการประชุม 18-19 มิ.ย.นี้
ดังนั้นจึง “ซื้อ” หุ้นธนาคารกรุงไทย (KTB) ต่อเนื่อง จากประการแรก ราคาหุ้นปรับลดลงแรง 19% จากจุดสูงสุด และมี โอกาสปรับขึ้น 18% จากพื้นฐานที่ 26.0 บาท ประการที่สอง สัดส่วนราคาต่อกำไร( PE )ต่ำที่ 8.7-7.2x ในปี 2556-2557  ประการที่สาม  ให้อัตราผลตอบแทนจากเงินปันผล 4.6-5.5% ในปี 2556-2557
ด้านบล.ดีบีเอสวิคเคอร์สแนะให้จับตาตัวเลขเศรษฐกิจสหรัฐ และอันดับเครดิตไทยหลังมีกระแสข่าวมูดี้ส์วิตกผลขาดทุนจากโครงการรับจำนำข้าวขายรัฐบาล การลดดอกเบี้ยของธนาคารพาณิชย์ และการเมืองในประเทศ